section_heading: Radnja
paragraph_text: A.J.-a kažnjavaju roditelji te mu je zabranjeno gledanje televizije, korištenje interneta i igranje Nintenda. Uz to mora i posjećivati baku Liviju u Green Groveu. Tijekom jednog posjeta A.J. razgovara o svom susretu sa školskim terapeutom. Nakon što Livia reagira negativno, A.J. joj kaže kako Tony viđa psihijatra što je A.J. saznao tijekom razgovora svojih roditelja. Livia se razbjesni, a kasnije namjerava sve prenijeti Junioru, ali Tony nesvjestan svega ulazi prije nego što je ona uspjela išta reći.